internet vaartha 206 Views
అసోచామ్‌-ప్రైస్‌వాటర్‌ కూపర్స్‌ నివేదిక
ముంబై : ఆన్‌లైన్‌ మార్కెటింగ్‌ ఏటికేడాది వృద్ధి సాధిస్తోంది. 55మిలియన్ల వినియోగదారులు ఆన్‌లైన్‌ షాపింగ్‌పై గతఏడాది లావాదేవీలు నిర్వహిస్తే ఈఏడాది 80 మిలియన్లకు పెరిగే అవకాశం ఉందని అంచనా. మౌలికవనరులు పెరగడం రవాణా, బ్రాడ్‌ బ్యాండ్‌ వృద్ధి, ఇంటర్నెట్‌ రెడీ పరికరాలతో ఆన్‌లైన్‌ షాపింగ్‌ జోరందుకుంది. ఈ ఏడాది 78శాతం పెరిగే అవకాశం ఉందని షాపర్లుకు లభిస్తున్న ఆఫర్లే ఇందు కు నిదర్శనంగా చెపుతున్నారు. వస్త్రాల నుంచి ఆభర ణాల వరకూ ఎలక్ట్రానిక్స్‌ నుంచి పుస్తకాలవరకూ ఈ డీల్స్‌ భారీగా వృద్ధి చెందినట్లు పారిశ్రామిక సంఘాల సమాఖ్య అసోచామ్‌, ప్రైస్‌వాటర్‌ కూపర్స్‌ అంచనా వేసింది. భారీ డిస్కౌంట్లు, డైలీడీల్‌ ఆఫర్లు, ఫ్లాష్‌ సేల్స్‌,లాయల్టీ పథ కాలు వంటివి స్మార్ట్‌ ఫోన్లపై లావాదేవీ లు, ట్యాబ్‌ పిసిలపై ఎక్కువ లావాదేవీలు నిర్వహిస్తున్నట్లు తేలింది. మొబైల్‌ ఫోన్‌ల ద్వారా లావాదేవీలు 11 శాతం నిర్వహిస్తున్నారు. 2017లో 25 శాతానికి పెరుగుతుందని ఈ రెండు సంస్థలు పేర్కొంటు న్నాయి. మొత్తంగా ఇ-కామర్స్‌ రంగం ప్రతి ఏటా 35-40శాతం చొప్పున పెరుగుతూ 25 బిలియన్‌ డాలర్లకు చేరుతున్నది. ఐదేళ్లలో 100బిలియన్‌ డాలర్లకు పెరగడం ఖాయమనితేలింది. ఇ-కామర్స్‌ ప్రస్తుతం అతిపెద్ద వాణిజ్యంగా నిలిచిందని అసో చామ్‌ సెక్రటరీ జనరల్‌ డిఎస్‌ రావత్‌ వెల్లడించారు. భారతీయుల్లో కనీసం 8-10మిలియన్ల మంది కొనుగోళ్లు ఎక్కువ చేస్తున్నట్లు తేలిందన్నారు. ఎల క్ట్రానిక్స్‌, దుస్తులు, విడిభాగాలు, అత్యవసర సామగ్రి వంటివి రిటైల్‌ ఇకామర్స్‌లో ఎక్కువ కొను గోళ్లు జరుగుతున్నాయి మొత్తం విక్రయాల్లో 40 శాతం ఇవే ఉంటున్నాయి. ప్రస్తుతం 35శాతంగా ఉన్న ఇవి వచ్చేఏడాది మరింత పెరుగుతాయని అంచనా. ఈవెంట్‌ టికెట్లు, మ్యూజిక్‌, కన్సూమర్‌ ఎలక్ట్రానిక్స్‌, గేమ్స్‌, కన్సోల్స్‌, క్రీడలు, క్రీడా సామగ్రి, పువ్వులు, బీమా పథకాలు, గృహోపకర ణాలు, ఫర్నిచర్‌ వంటివి గతఏడాది ఎక్కువ వృద్ధిని సాధించాయని ఈ ఏడాది మరింత వృద్ధి సాధించే అవకాశం ఉందని అసోచామ్‌ అంచనా వేసింది.